જ્હોેન રસ્કિન ઇંગ્લેન્ડના વિક્ટોરિયન અને એડવાર્ડીયન યુગમાં કલા વિવેચક તરીકે ખાસ્સા જાણીતા હતા. લગભગ ૨૫૦ જેટલાં પુસ્તકો તેમનાં એ વિષય પરનાં પ્રસિદ્ધ થયાં હતાં. આજે તો તેમના એ ગ્રંથો ઉપલબ્ધ નથી. પણ તેમનું પુસ્તક ‘અન ટુ ધીસ લાસ્ટ’ આજે પણ ઉપલબ્ધ છે. તે કોઈ કલા વિવેચનનું પુસ્તક નથી. પણ રસ્કિનના આર્થિક અને રાજકીય વિષય પરના ચાર લેખોના સંગ્રહ છે. રસ્કિને આ પુસ્તકનું મથાળું ‘અન ટુ ધીસ લાસ્ટ’ બાઈબલની એક આખ્યાયિકા (મેથ્યુ ૨૦.૧૪) પરથી લીધું છે. જેમાં એક માણસ પોતાના ખેતરમાં કામ કરવા આવનાર સૌ મજૂરોને સમાન વેતન આપે છે. એમાં કેટલાક વહેલા આવેલા મજૂરો હોય છે. અને કેટલાક કામ શોધતાં શોધતાં ખેતર સુધી મોડા પહોંચ્યાં હોય છે. ખેતરનો માલિક સૌ મજૂરોને સરખી મજૂરી આપે છે. એટલે વહેલો આવનાર મજૂર પૂછે છે,